# &sheets;i seadistustedialoog

Menüükäsk Seadistused&sheets;i seadistamine... avab mitme kaardiga dialoogi, kus kaartidele osutavad vasakul asuvad ikoonid. Selles dialoogis saab seadistada väga suurt osa &sheets;i võimalustest.

## Liides

Liidese seadistused.

Kursori liikumine pärast Enteri vajutamist:

- Kui oled valinud lahtri, siis klahvi &Enter; vajutamine võib viia sind ühe lahtri võrra alla, üles, paremale, vasakule või alla esimesse veergu vastavalt sellele, kuidas on määratud siin kaardil paiknevas hüpikkastis.

Olekuribal näidatav funktsioon:

- Selles hüpikkastis saab valida meetodi, mida kasutatakse olekuriba kokkuvõtte funktsiooni rakendamisel.

Ühik:

- Siin saab valida töölehtedel vaikimisi kasutatava mõõtühiku.

Taande samm:

- Siin saab määrata taande, mida lahtris kasutatakse, kui valid tööriistaribal Suurenda taanet või Vähenda taanet. Vaikimisi neid toiminguid tööriistaribal ei ole.

Kõigi liikumisklahvide hõivamine redigeerimisel

- Kõigi liikumisklahvide, st nooleklahvide, Page Up/Down, tabeldusklahvi ja tagasisuunas tabeldusklahvi hõivamine lahtri muutmisel põimitud redaktoris Põimitud redaktor on see, mida saab kasutada otse lahtris. Hõivamise puhul saab neid klahve kasutada redaktoris liikumiseks. Vastasel juhul kasutatakse neid lahtrite vahel liikumiseks.

Sektsioonis Värvid saab valida töölehe alusvõrgu värvi. Kui sa ei soovi alusvõrgu näitamist, eemalda dialoogis Vormindus Leht Lehe omadused märge kastist Alusvõrgu näitamine.

Samuti saab siin määrata, millist värvi on trükitavate lehekülgede piire osutavad jooned. Viimaseid saab lasta näidata käsuga Lehekülje piirded, mille leiab menüüst Vaade.

Vali aktiivse värvi juures Kohandatud, et avada standardne &kde; värvi valimise dialoog.

Alusvõrk

- Klõpsa siia alusvõrgu värvi, &ie; lahtrite piirete värvi muutmiseks.

Lehekülje piire

- Lehekülje piirete nägemiseks tuleb valida menüükäsk Vaade Näita lehekülje piirded. Siin saab neile valida mõne muu värvi kui vaikimisi punane.

## Avamine/Salvestamine

Avamise/salvestamise seadistused.

Failide arv viimati kasutatud failide nimekirjas:

- Määrab failinimede maksimaalse hulga, mida näidatakse menüükäsu Fail Ava viimati kasutatud kasutamisel.

Automaatsalvestuse intervall:

- Siin saab valida automaatse salvestamise intervalli või selle üldse välja lülitada, kui valid variandi Ei salvestata automaatselt (vali selleks minimaalne väärtus).

Varukoopia loomine:

- Märkimise korral luuakse failidest varukoopiad. Vaikimisi on see sisse lülitatud.

## Pluginad

Pluginate seadistused.

Plugina sisselülitamiseks märgi see ära. Elemendist paremal asuvale teabenupule klõpsates näeb antud elemendi teavet.

## Õigekiri

Õigekirja kontrolli seadistamine.

Sellel kaardil saab seadistada &sheets;i õigekirja kontrollimist.

Täpsemalt räägib sellest õigekirja kontrollimise käsiraamat.

## Autor

Autori seadistamine.

Siin saab valida dokumendi autori profiili.

Uue profiili saab lisada või olemasoleva kustutada profiili rippmenüüst paremal asuvate nuppudega.